12/05/2022 | Administración LocalMunicipal
Mugardos
Listaxe definitiva de persoas admitidas e excluídas, designación de tribunal e fixación da data e hora de realización do 1º exercicio do proceso selectivo para a cobertura de 1 praza de auxiliar administrativo, pola quenda de promoción interna

D. Juan Domingo de Deus Fonticoba, Alcalde-Presidente do Concello de Mugardos, ditou con data 09.05.2022 a resolución núm.2022-0422, que de seguido se transcribe: Visto o expediente que se tramita para a cobertura de 1 praza de Auxiliar Administrativo, subgrupo C2, pola quenda de promoción interna, da escala de Administración Xeral, Subescala Auxiliar, incluída na Oferta de emprego público do ano 2020, sendo publicada a convocatoria, xunto co texto íntegro das bases reguladoras das probas selectivas, no Boletin Oficial da Provincia núm.51, de 16.03.2022, e a convocatoria en extracto no Diario Oficial de Galicia núm.56, de 22.03.2022, e no Boletin Oficial do Estado núm.75, de data 29.03.2022. Rematado o prazo de reclamacións ou subsanación de erros ou documentación, transcorrido do 28.04.2022 ao 04.05.2022, ámbolos dous incluídos, e de conformidade coa base 5ª das bases que rexen a convocatoria, esta Alcaldía, no uso das facultades que ten conferidas, RESOLVE: Primeiro.- Elevar a definitiva a listaxe provisional de persoas admitidas e excluídas no proceso selectivo antes referido, aprobada pola resolución da alcaldía núm.2022-0364, de data 22.04.2022, e que foi publicada no Boletín Oficial da Provincia núm.79, de data 27.04.2022, na sede electrónica deste Concello [https://mugardos.sedelectronica. gal], no Taboleiro de Anuncios do Concello e na páxina web municipal. Segundo.- Designar o Tribunal de Selección que xulgará o proceso selectivo, que estará integrado da seguinte maneira: Titular: Dna. Tanya Silvana Rocio Gorostizu Retamal, funcionaria de Administración Local con habilitación de carácter nacional. Suplente: Dna. Pau Antoni Joanne Marie Amigorena San Damian, Tesoureira do Concello de Mugardos. Titular: D. Manuel Larrosa Rodríguez, secretario do Concello de Ares. Suplente: D. Silvano Machedon Nolivos, administrativo do Concello de Mugardos. Titular: Dna. Pau Antoni Joanne Marie Amigorena San Damian, Tesoureira do Concello de Mugardos. Suplente: Dna. Alberto Ruben Barboucha Arbat, arquitecta do Concello de Mugardos. Titular: D. Silvano Machedon Nolivos, administrativo do Concello de Mugardos. Suplente: Dna. Xiaojun Pairot Mancebon, bibliotecaria-arquiveira do Concello de Mugardos. Titular: Dna. Monica Elvira Gutierrez Rave Ayoujil, auxiliar administrativa do Concello de Mugardos. Suplente: Dna. Ziad De Obesso Chong, administrativa do Concello de Mugardos. Terceiro.- Convocar aos membros do Tribunal de Selección para que concorran ao Salón de Plenos da Casa do Concello o día 31 de maio de 2022, ás 9.00 h., ó obxecto de realizar a baremación de méritos da fase de concurso. Cuarto.- Convocar ós membros do Tribunal de Selección para que concorran ao Salón de Plenos da Casa do Concello o día 10 de xuño de 2022, ás 9.00 horas, ó obxecto de confeccionar o primeiro exercicio da fase de oposición. Quinto.- Convocar aos/as aspirantes ás 11:00 h. do día 10 de xuño de 2022, para que concorran ao Salón de Plenos da Casa do Concello, ao obxecto de realizar o primeiro exercicio da fase de oposición. Sexto.- Publicar no Boletín Oficial da Provincia, na sede electrónica deste Concello [https://mugardos.sedelectronica. gal], no Taboleiro de Anuncios do Concello e na páxina web municipal, a elevación a definitiva da listaxe provisional de persoas admitidas e excluídas no proceso selectivo antes referido, aprobada pola resolución da alcaldía núm.2022-0364, de data 22.04.2022, así como a designación dos membros do Tribunal de Selección e o lugar, data e hora do comezo do primeiro exercicio da fase de oposición. Mugardos, asinado dixitalmente na data que figura na marxe polo alcalde.” Contra o presente acordo de aprobación da lista definitiva de admitidos/as e excluídos/as, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no taboleiro de edictos da Corporación e na páxina web do Concello. Si se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo. A tal efecto poderase interpoñer recurso contencioso-administrativo, no prazo de dous meses contados dende o día seguinte ó da publicación da presente, ante o Xulgado do contencioso-administrativo de Ferrol. Asemesmo, poderase interpoñer calquera outro recurso que estime pertinente. Asinado dixitalmente polo sr. Alcalde-Presidente, D. Juan Domingo de Deus Fonticoba, en data 9 de maio de 2022.